
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου της κοινότη¬ 
τας Σάμης (ν. Κεφαλληνίας). 1 

Έγκριση μεταφοράς συντελεστή δόμησης από διατηρητέο ακίνητο 
που βρίσκεται εντός του ρυμοτομικού σχεδίου Ρόδου (Ν. Δωδε¬ 
κάνησου) και ταυτόχρονης πραγματοποίησης μέρους αυτής. . 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ 89150 (1) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου της κοινότητας Σάμης 

(ν. Κεφαλληνίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δόμησης κ.λπ.» (Α' 58). 

2. Τις διατάξεις του Π.Δ/τος 470/979 «Περί μετασχηματισμού των 
συντελεστών δομήσεως εις εμβαδά κατά την εφαρμογή του Ν. 880/ 
1979» (Α' 138), όπως τροποποιήθηκαν με το από 19.6.1987 Π.Δ/ 
γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α' 154), 
όπως τροποποιήθηκε με το 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 

57). 

5. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την 19344/30.3.1990 αίτηση του Χρήστου Ζησιμάτου δι’ εαυ¬ 
τόν και ως πληρεξούσιος των Μιχαήλ και Διονυσίου Ζησιμάτου. 

7. Την 496/14.11.1990 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

8. Την 25448/11.1.91 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς του συντε¬ 
λεστή δόμησης που εγκρίθηκε με το από 11.3.1983 π.δ/γμα (Δ' 211), 


από το βαρυνόμενο (διατηρητέο) ακίνητο, που βρίσκεται εντός του ρυ¬ 
μοτομικού σχεδίου Δήμου Ναυπλιαίων και επί των οδών Μηνιαίιου - 
Κιλκ'ιας και Σιδηράς Μεραρχίας και για το οποίο έχει εκδοθει ο 1521/ 
1990 τίτλος δικαιώματος μεταφοράς συντελεστή δόμησης, στο όνομα 
Χρήστου, Διονυσίου και Μιχαήλ Ζησιμάτου, σε άλλο ακίνητο (ωφελού¬ 
μενο), που βρίσκεται εντός του ρυμοτομικού σχεδίου της Κοινότητας 
Σάμης (ν. Κεφαλληνίας) και επί των οδών Παραλιακής, Σαλαμίνας και 
Λ. Αγγλίας, φερόμενο ως ιδιοκτησία των ιδίων όπως το ωφελούμενο 
φαίνεται με στοιχεία Α, Β, Γ, Δ, Α στο σχετικά πρωτότυπο διάγραμμα 
σε κλίμακα 1:100 που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 89150/1991 πράξη του και που 
αντίτυπό του σε φωτοσμίκρυνση δημοσιεύεται με το παρόν διάταγγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική επιφάνεια, η οποία δύναται να δομηθεί στο ωφελούμενο 
ακίνητο επιπλέον της επιτρεπόμενης βάσει των ισχυόντων στην περιοχή 
όρων δόμησης 68,96 τ.μ.., που αντιστοιχεί σε 74,10 τ.μ. του βαρυνο- 
μένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 194,75 τ.μ. 

β. Ποσοστό κάλυψης: 89% 

γ. Συντελεστής δόμησης: 1,56 

δ. Μέγιστο επιτρεπόμενο ύψος: 9,50 μ. 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100, που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
89150/1991 πράξή του και που αντίτυπό του σε φωτοσμίκρυσνη δη¬ 
μοσιεύεται με το παρόν διάταγμα. 

Άρθρο 2. 

Εγκρίνεται η χορήγηση νέου τίτλου μεταφοράς συντελεστή δόμησης 
σε αντικατάσταση του 1521/1990 στο όνομα των Χρήστου Διονυσίου 
και Μιχαήλ Ζησιμάτου για το υπόλοιπο και μη χρησιμοποιηθέν εμβα¬ 
δόν 1,15 τ.μ. (75,25 - 74,10 = 1,15 τ.μ.) από ορόφους. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΟΝ ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Γ 90612 (2) 

Έγκριση μεταφοράς συντελεστή δόμησης από διατηρητέο ακίνητο που 

βρίσκεται εντός του ρυμοτομικού σχεδίου Ρόδου (Ν. Δωδεκανήσου) 

και ταυτόχρονης πραγματοποίησης μέρους αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δόμησης κ.λπ.» (Α’ 58). 

2. Τις διατάξεις του Π.Δ/τος 470/979 «Περί μετασχηματισμού των 
συντελεστών δομήσεως εις εμβαδά κατά την εφαρμογή του Ν. 880/ 
1979» (Α' 138), όπως τροποποιήθηκαν με το από 19.6.1987 Π.Δ/ 
γμα (Δ’ 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α' 154), 
όπως τροποποιήθηκε με το 367/1987 Π.Δ/γμα (Α’ 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α 
57 ). 

5. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την 5034/1991 πράξη συναίνεσης, ενώπιον του συμβολαιογρά¬ 
φου Ρόδου Δημητρ’ιου Γιώρτσου, του Εμμανουήλ Παντελίδη αποκλει¬ 
στικού κυρίου του περιγραφομένου στο άρθρο 1 του παρόλντος διατάγ¬ 
ματος ακινήτου. 

7. Την από 6.2.91 (αριθ. πρωτ. 26349/1991) αίτηση του Εμμα¬ 
νουήλ Παντελίδη. 

8. Την από 6.2.1991 (αριθ. πρωτ. 26348/199) αίτηση της Ελένης 
Γ ίαμά. 

9. Την 111/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

10. Την 32483/26.7.1991 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων για προέγκριση των σχετικών 
τεχνικών μελέτών. 

11. Την κατόπιν αυτοψίας του τοπογράφου μηχανικού Χρ. Στεφανό- 
πουλου επιβεβαίωση των εμπλεκομένων στον υπολογισμό του μεταφε- 
ρομένου συντελεστή δόμησης στοιχείων του ακινήτου, που βρίσκεται επί 
των οδών Δηλβεράκη, Γεωργίου Λέοντος και Απολλώνιου Ροδίου του 
ρυμοτομικού σχεδίου Ρόδου (Ν. Δωδεκανήσου), με πρόταση του Υπουρ¬ 
γού Περιβάλλοντος, Χωροταξίας και Δημοσίων Έργων, αποφασί¬ 
ζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται εντός του ρυμοτομικού σχεδίου Ρόδου (Ν. 
Δωδεκανήσου) και ειδικότερα επί των οδών Δηλβεράκη, Γεωργίου Λέο¬ 
ντος και Απολλώνιου Ροδίου, έχει χαρακτηρισθεί ως διατηρητέο με την 
80837/5125/2.12.1986 απόφαση του Υπουργού Περιβάλλοντος, 
Χωροταξίας και Δημοσίων Έργων (Δ' 40) και του οποίου την αποκλει¬ 
στική κυριότητα έχει ο παραπάνω συναινών στη μεταφορά του συντελε¬ 
στή Εμμανουήλ Παντελίδης, όπως το βαρυνόμενο ακίνητο φαίνεται με 
στοιχεία ΚΗΖΕΔΓΒΛΚ στο σχετικό πρωτότυπο διάγραμμα σε κλί¬ 
μακα 1:200, που θεωρήθηκε από τον Προϊστάμενο της Διεύθυνσης Το¬ 
πογραφικών Εφαρμογών με την 90612/1991 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 


α. Εμβαδόν οικοπέδου: 241,54 τ.μ. 
β. Συντελεστής δόμησης: 1,4 
γ. Ποσοστό κάλυψης: 55% 

δ. Δομήσιμη επιφάνεια που αντιστοιχεί σ’ αυτό: 
241,54x1,4=338,16 τ.μ. 

ε. Δομημένη επιφάνεια: 173,73 τ.μ. (139,93 στο ισόγειο και 33,80 
στον όροφο). 

στ. Μεταφερόμενη δομήσιμη επιφάνεια: 164,43 τ.μ. (338,16 - 
173,73) από ορόφους. 

Άρθρο 2. 

1. Εγκρίνεται η πραγματοποίηση μέρους του κατά το προηγούμενο 
άρθρο μεταφερομένου συντελεστή δόμησης και δη κατά 163,40 τ.μ. 
από το περιγραφόμενο σ’ αυτό βαρυνόμενο (διατηρητέο) ακίνητο, σε 
άλλο ακίνητο (ωφελούμενο), που βρίσκεται εντός του ρυμοτομικού σχε¬ 
δίου Ρόδου (Ν. Δωδεκανήσου) επί της οδού Παπαλουκά, φερόμενο ως 
ιδιοκτησίας Ελένης Γιαμά, όπως το ωφελούμενο ακίνητο φαίνεται με 
στοιχεία Α, Β, Ε, Ζ, Η, θ, I, Κ, Α στο σχετικό πρωτότυπο διάγραμμα σε 
κλίμακα 1:500, που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 90612/1991 πράξη του και που 
αντίτυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 345,49 τ.μ., που αντιστοιχεί σε 163,40 τ.μ. 
του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 459,40 τ.μ. 
β. Ποσοστό κάλυψης: 40% 
γ. Συντελεστής δόμησης: 1,552 

δ. Μέγιστο επιτρεπόμενο ύψος του ανεγερθησομένου κτιρίου: δεκα¬ 
τρία μέτρα και δέκα εκατοστά του μέτρου (13,10 μ.). 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 90612/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 3. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα Εμμανουήλ Παντελίδη για το υπολειπόμενο και μη χρησιμοποιη- 
θέν εμβαδόν 1,03 τ.μ. (από ορόφους). 

Άρθρο 4. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

